Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2969

8. Görögország nyilatkozata az egyházak és a világnézeti szervezetek jogállásáról szóló nyilatkozatról Görögország – hivatkozva az egyházak és a világnézeti szervezetek jogállására vonatkozó nyilatkozatra – emlékeztet az Európai Közösségekhez történő csatlakozásáról szóló szerződés záróokmányához csatolt, az Athosz-hegyre vonatkozó együttes nyilatkozatra. 2004/60/II. szám AZ EURÓPAI UNIÓRÓL SZÓLÓ SZERZŐDÉS, AZ EURÓPAI KÖZÖSSÉGEKET LÉTREHOZÓ SZERZŐDÉSEK ÉS EGYES KAPCSOLÓDÓ OKMÁNYOK MÓDOSÍTÁSÁRÓL SZÓLÓ AMSZTERDAMI SZERZŐDÉS ALÁÍRÁSÁRÓL FELVETT JEGYZŐKÖNYV A Belga Királyság, a Dán Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, az Osztrák Köztársaság, a Portugál Köztársaság, a Finn Köztársaság, a Svéd Királyság, valamint Nagy-Britannia és Észak- Írország Egyesült Királysága meghatalmazottjai 1997. október 2-án Amszterdamban aláírták az Európai Unióról szóló szerződés, az Európai Közösségeket létrehozó szerződések és egyes kapcsolódó okmányok módosításáról szóló amszterdami szerződést. Ennek alkalmával a Belga Királyság meghatalmazottja aláírásához a következő kiegészítést fűzte: „Ez az aláírás a Francia Közösséget, a Flamand Közösséget, a Németajkú Közösséget, a Vallon Régiót, a Flamand és Régiót és a Brüsszel Fővárosi Régiót egyaránt kötelezi.” A Belga Királyság meghatalmazottja kijelentette, hogy az Amszterdami Szerződés minden esetben a Belga Királyságot mint olyat kötelezi teljes felségterületére kiterjedően, és hogy csak és kizárólag a Királyság mint olyan visel felelősséget az ebben a szerződésben foglalt kötelezettségek betartásáért. A többi Aláíró Állam meghatalmazottjai a fentieket tudomásul vették. Kelt Luxemburgban, 1997. október 22-én. A KORMÁNYKÖZI KONFERENCIA ELNÖKE Jacques POOS s.k. AZ EURÓPAI UNIÓ TANÁCSÁNAK FŐTITKÁRA, A KORMÁNYKÖZI KONFERENCIA TITKÁRA Jürgen TRUMPF s.k. Nyilatkozat az Európai Unióról szóló szerződésnek az Amszterdami Szerződés által módosított K.7. cikkéről Az Amszterdami Szerződés aláírása alkalmával, 1997. október 22-én az Olasz Köztársaság, a Szerződés letéteményese, az Európai Unióról szóló szerződésnek az Amszterdami Szerződés által módosított K.7. cikke alapján a következő nyilatkozatokat vette át: „Az Amszterdami Szerződés aláírásakor a következő tagállamok nyilatkozatot tettek arról, hogy a K.7. cikk (2) és (3) bekezdésében megállapított eljárásnak megfelelően az Európai Közösségek Bíróságának hatáskörét elfogadják: a Belga Királyság, a Németországi Szövetségi Köztársaság, a Görög Köztársaság, a Luxemburgi Nagyhercegség és az Osztrák Köztársaság a (3) bekezdés b) pontjában foglaltak szerint. Fenti nyilatkozatuk megtételekor a Belga Királyság, a Németországi Szövetségi Köztársaság, a Görög Köztársaság, a Luxemburgi Nagyhercegség és az Osztrák Köztársaság, fenntartják maguknak azt a jogot, hogy nemzeti jogukban előírják, hogy ha a K.7. cikk (1) bekezdésében említett intézkedés érvényességével vagy értelmezésével kapcsolatban kérdés merül fel egy olyan nemzeti bíróság előtt folyamatban lévő ügyben, amelynek határozatai ellen a nemzeti jog értelmében nincs jogorvoslati lehetőség, a nemzeti bíróság köteles az ügyet a Bíróság elé utalni.” A Holland Királyság továbbá nyilatkozatot tett arról, hogy Hollandiának szándékában áll az Európai Közösségek Bíróságának a fent említett K.7. cikkben foglaltak szerinti hatáskörét elfogadni; a Holland Királyság kormánya – a K.7. cikk

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes